google/wiki40b huggingface dataset:
NRK FlippKlipp

NRK FlippKlipp er NRK Supers satsing på videonettstedet YouTube. Den driftes av en redaksjon med Victor Sotberg som programleder. Prosjektet startet i 2015 og har over 100 000 abonnenter (mars 2019). Natasha Sayer er prosjektleder.
I 2016 produserte de «Hele Norge bygger - minutt for minutt» hvor barn og unge ble invitert til å bygge noe som symboliserte sitt hjemfylke i videospillet Minecraft. Prosjektet ble sendt over tolv timer på YouTube og TV som to separate sendinger.
Produksjonen vant Gullruten for «Årets innovasjon» i 2016, og ble nominert til  Emmy-pris for barneproduksjoner, sammen med NRK Super-produksjonen «Jenter».
Høsten 2017 produserte de landskamp i et egetutviklet spill i Minecraft: Ragnarok, sammen med DR og YLE, allmennkringkasterne i Danmark og Finland.
Karius og Baktus (film)

Om filmen

Filmen ble påbegynt i 1954 og ble ferdig produsert våren 1955.
Falkenberg (ortsteil)

Kollektivtransport

Berlins sporvei linje M4 og M17 og busslinje 197 trafikkerer Falkenberg.
Académie scandinave Maison Watteau

Académie Scandinave Maison Watteau var mellom 1919 og 1935 en kunstskole i Paris i Frankrike. 
Académie Scandinave ble drevet av svenske, norske og danske kunstnere, blant dem Lena Börjeson, Otte Sköld, Henrik Sørensen, Adam Fischer og Per Krohg, med Lena Börjeson som forstanderinne. Skolen var lagt til Maison Watteau, der allerede en tid det var blitt utstilt svensk kunst. 
Intendenten og vaktmesteren Åke Pernby samt Otte Sköld vendte i 1929 tilbake fra Paris og Académie Scandinave til Sverige og grunnla sammen i Stockholm Otte Skölds målarskola, senere kalt Pernbys målarskola. Lena Börjeson begynte også etter sin hjemkomst til Sverige med en kunstskole, Lena Börjesons skulpturskola, 1940 i Stockholm.
Xinfeng (Ganzhou)

Xinfeng (kinesisk: 信丰县; pinyin: Xìnfēng Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Befolkningen var på 632 708 innbyggere i 1999.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Også Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Totalavhold

Totalavhold betyr oftest avhold fra all rusdrikk og rusmidler. I Norge har organisasjoner som Det Norske Totalavholdsselskap stått fremst i kampen for avhold, og har vært en del av motkulturbevegelsen.
Rescue Dawn

Sammendrag

Dieter Dengler (Christian Bale), en tyskfødt amerikansk pilot blir skutt ned over Laos i februar 1966 under et stridsoppdrag. Han overlever krasjet bare for å bli forfulgt og fanget. Dengler blir lovet løslatelse av provinsens guvernør (François Chau) dersom han signerer et dokument som fordømmer USA, men han nekter. Dieter blir torturert og sendt til en fangeleir. Der møter han flere andre amerikanske soldater, som Gene DeBruin (Jeremy Davies) og Duane W. Martin (Steve Zahn), og noen av dem har sittet fanget i årevis. Dengler planlegger å flykte, til stor vantro fra hans medsoldater, som har blitt undertrykt gjennom fysisk og psykisk tortur av fangevokterne i lang tid. 
Fangene overhører at vaktene planlegger å drepe alle sammen, og krigsfangene bestemmer at de ikke kan vente lenger for å komme seg unna. Alle fangene blir enige om å gjennomføre en masseflukt, men bare Dengler og Duane Martin gjennomfører planen. De andre forsvinner og blir ikke sett igjen i filmen. Dengler og Martin prøver å komme seg gjennom den tette jungelen til Mekong-elven og krysse grensen til Thailand, men Martin blir lynsjet og drept av sinte landsbyboere. Til slutt blir Dengler reddet av et amerikansk helikopter, og han blir deretter isolert på sykehus for debriefing. Han får besøk av medlemmer fra skvadronen sin som tar ham tilbake til skipet, hvor han blir tatt imot som en helt av mannskapet.
All I Ask of You

«All I Ask of You» er en sang fra Andrew Lloyd Webbers musikalversjon av The Phantom of the Opera.
Versjonen til Cliff Richard og Sarah Brightman ble utgitt både på 7"- og 12"-vinylsingle i 1986.
Den ble sertifisert til sølvplate i Storbritannia.
Sangen fremføres på slutten av første akt i musikalen. Christine Daaé, skremt av Operafantomet etter at en scenearbeider ble funnet myrdet under en operaforerestilling, flykter til taket i Paris' operahus med sin barndomsvenn, Raoul, Vicomte de Chagny. Han lover å elske henne og beskytte henne mot Operafantomet, som lytter til samtalen uten deres viten. Med brustent hjerte over å ha blitt avvist med forakt, lover han hevn mot Raul og forårsaker at operahusets store lysekrone raser mot gulvet.

Norsk versjon

Paul Åge Johannessen har skrevet en norsk tekst. Den norske tittelen er «Min bønn til deg».
La Boyada

Transport

Ruta 1 Brigadier General Manuel Oribe forbinder La Boyada med  Colonia i vest.
Sivilt personell

Sivilt personell er det norske militærvesenets benevnelse på funksjonærer og andre ansatte som ikke har noen militær grad, men som likevel er ansatt i militæret. Sivilt personell har ingen uniformsplikt bortsett fra under internasjonale operasjoner. Da anvendes også sivile grader i henhold til tabellen nedenfor, og spesielle distinksjoner.

Historie

Som på de fleste andre områder som berører statusen til sivilt tilsatte i det norske Forsvaret, har Personellforbundet gått i bresjen for det sivile gradssystemet. Da Forsvarsdepartementet utga sine føringer for disponering av sivile til internasjonale oppdrag («intops»), var Personellforbundet aktivt med i utformingen av Forsvarssjefens utfyllende retningslinjer for slik disponering. I dette arbeidet kom det fram et behov for å markere den kompetansen sivilt tilsatte innehar, også i internasjonale oppdrag. Det var ikke ønskelig å utstyre sivilt personell med militære grader, da dette ville skapt et galt inntrykk av hvilken kommandomyndighet og militær kompetanse de sivile var i besittelse av. Det ble derfor besluttet å innføre et eget sivilt gradssystem.
Retningslinjene for norske sivile grader ble utgitt våren 2009.

Det sivile gradssystemet

Det norske systemet er basert på det allerede eksisterende systemet for sivile grader i FN og NATO. Formålet med gradene er å vise på en enkel måte hvilket nivå den sivilt tilsatte er på, samt at vedkommende har et fagansvar for undergitt personell, både sivile og militære. Selv om sivilt personell har grader, har de ikke noe kommanderende rolle, utenom i noen veldig få tilfeller. Vanlig hilsen og honnør gjelder også mellom sivilt og militær personell.

I listen over grader er samtlige koblet opp mot en militær grad. Det er ikke laget en kobling opp mot sivile stillingskoder i Forsvaret, det vil derfor ikke være mulig si hvilket gradsnivå man havner på før man innplasseres i en OPL/I-stilling. Bokstaven «C» står for «Civil».
C : Vervet/Sersjant/Tilsvarende
C-1: Fenrik/Løytnant/Tilsvarende
C-2: Kaptein/Tilsvarende
C-3: Major/Tilsvarende
C-4: Oberstløytnant/Tilsvarende
C-5: Oberst/Tilsvarende
C-6: Brigader/Tilsvarende
C-7: Generalmajor/Tilsvarende
C-8: Generalløytnant/Tilsvarende
Kommutator

Historikk

I juli 1832 konstruerer den franske instrumentmakeren Hippolyte Pixii (1808 – 1835) det første apparatet som genererte vekselspenning ved hjelp av roterende permanentmagneter. Etter ideer fra Ampère utviklet han samme år en komponent som kan snu strømmens retning for hver halve omdreining rotoren utfører. Dermed leverte apparatet ut likespenning. Komponenten som snudde spenningen er kjent som kommutatoren. Imidlertid er det skotten William Ritchie (1790 – 1837) som er kjent som oppfinneren av kommutatoren i 1832. Ritchie hevdet å ha funnet opp kommutatoren den samme sommeren som Pixii.

Kommutatorens bruk i en likestrømmaskin

Anker med kommutator og vikling er montert på en aksel. Når dette dreies rundt, vil ankerviklingens to ledere skjære kraftlinjene som går fra nordpolen inn i ankeret og fra ankeret inn i sydpolen, og det induseres en spenning. I lederen under sydpolen vil den induserte spenningen i dette tilfelle være rettet ut av papirets plan. I lederen som samtidig befinner seg under nordpolen, vil den ha motsatt retning. Pga. ledernes symmetri i forhold til polsystemet, vil spenningene som induseres i de to ledere, være like store, og de vil adderes.
Under en full omdreining vil den induserte spenningen skifte retning i lederne, mens strømretningen i den ytre strømkrets beholdes. Denne likerettingen eller kommuteringen av spenningen er oppnådd ved hjelp av kommutatoren. Børstene på kommutatoren kortslutter segmentene to ganger i løpet av en omdreining. Kortslutningen skjer i et øyeblikk da det ikke induseres spenning i lederviklingene, fordi de da ikke skjæres av kraftlinjer.
Esch-sur-Alzette gasskraftverk

Esch-sur-Alzette gasskraftverk er et varmekraftverk i Luxembourg. Installert total produksjonseffekt er 385 MW. Operatør er energiselskapet Twinerg SA, og kraftveret ha det nasjonale registernummeret LU-EQE2005215. Brenseltypen er naturgass. Anlegget har en blokk med gassturbiner. Anlegget ble utbygd fra omtrent 1998 og stod ferdig i 2002.
Utslippet av CO2 var 749.260 tonn i 2008, mindre enn dette årets kvote og betydelig mindre enn i 2007. Det leveres fjernvarme til byen Esch-sur-Alzette.
Embrikilium

Levevis

Som hos de fleste andre praktbiller utvikler larvene seg i død ved.
Gamlebyen i Kraków

Stare Miasto (Gamlebyen) er den sentrale, historiske bydelen i Kraków, Polen. Det er det ypperste eksemplet på en kulturhistorisk bydel i landet også, fra de århundrene Kraków var hovedstad i Polen før Sigismund III Vasa flyttet til Warszawa. Stare Miasto ble i 1978 lagt til UNESCO liste over Verdensarven (Krakóws historiske senter).
Jeg lagde meg så silde

Jeg lagde meg så silde er en norsk folkevise av den typen som kalles middelalderballade. I TSB katalogen deler den typenummer TSB D 280 med en annen vise som kalles Ole Vellan/Ole Velland.
Visa er i motsening til de fleste balladene fortalt i første person. Jeg-personen får vite at kjæresten hans er syk. Han rir straks til henne, men da han kommer opp i høyeloftet ser han henne som lik. I flere strofer gir han uttrykk for sin sorg.
Ole Vellan blir regnet som en annen versjon. Den er i tredje person og er mer episk utformet. Hovedpersonen tjener i kongens gård da han får vite at kjæresten hans er død. Han går fram for kongen og ber om orlov til å dra hjem. Kongen byr ham store gaver og en annen brud, men han drar. Da han ser kjæresten som lik, dør han av sorg.

Utbredelse og melodier

Begge versjonene har vært populære og er dokumentert mange steder i Sør-Norge, i tillegg finnes de også i Danmark og Sverige. Sangen er i senere tid også blitt brukt i begravelser.
Jeg lagde meg så silde er trykt i mange sang- og visebøker, som oftest til en melodi L.M. Lindeman skrev opp i Vågå etter Marit Iversdatter Grønlykkjun på hans aller første samlingsreise i 1848.
Melodien til den svenske nasjonalsangen Du gamla du fria er hentet fra en svensk opptegnelse av denne visa. Richard Dybeck skrev den opp etter Rosa Wretman i Västmanland på første del av 1840-tallet. Til melodien skrev han senere en ny tekst som ble til nasjonalsangen.

Teksten

1.Jeg lagde mig saa sildig alt seent om en Kvæld

jeg vidste ingen Kvide til at have.

Saa kom der da Bud i fra Kjæresten min

jeg maate til hende vel fare.

REF: Ingen har man elsked over hende.
2.Saa gik jeg da mig oppaa høiande Loft

aa klædde mine bedste Klæder

jeg klædde påå mig en Klædning af ny

en Klædning av Bomølske Fløiel.
3.Saa gik jeg da meg i Stalderen ind

aa klapped Graagangeren paa Bagen

jeg lagde på hannem Salen af Sølv

og Beslet av Guld var beslagen.
4.Saa rider jeg fire Styver Milervei

mens andre monne sødeligen sove,

som jeg da kom til min Kjærestes Hjem

da mødte jeg min Kjæreste Svoger.
5.Saa gik jeg da mig oppaa høiande loft

hvor jeg haver været saa mange

der stander de Jomfruer alt uti en Flok

aa pynta min Kjærest til Graven.
6.Hennes Føder va hvide hennes Fingre va smaa

hennes Øine va blaa som en Due.

Aa bryst havde hun som Sneen uti Huul

aa Munden som Sukker den søde.
7.Haar havde hun som va spunden av Guld

aa flettet med en liten Fløyels Nøsse.

Hennes Bønner vore saa inderlig te Gud

i Himmerig maate hun møde.
8.Saa rider jeg et stykke derifra

saa fik jeg høre de Klokkerne klinga

ikke andet jeg vide og ikke andet jeg fornam

end mitt Hjerte i stykker mon springa.
9.Saa rider jeg te Kirkegaarden frem

da fik jeg see de Klokkerne udvælga

der stander de Jomfruer høviske Mænd

bad mig en anden Ven utvælga.
10.Vel kan jeg fæste en anden ved min Haand

aldrig finder jeg hennes Liga.

Hennes Liga findes ikke i denne verdens Land

ei heller i de tre Kongerigar.
Sonfjället

Nasjonalpark

Sonfjället ble en av Europas første nasjonalparker da et mindre område ble avsatt allerede i 1909. En av grunnene var å verne den da nesten utryddede bjørnestammen. I 1989 ble parken utvidet fra 27 til 104 kvadratkilometer (10 400 hektar).

Etymologi

Navnets betydning er omstridt. Noen navneforskere har tolket forstavelsen fra det gammelnordiske sunna (sol), altså solens fjell eller solfjellet. Senere forskere mener denne hypotesen er feil, da den er uforenlig med den lokale uttalen (som er nærmere -å-). Navnet har derfor tidligere også blitt skrevet med å. Lantmäteriet avslo i mars 2009 kommunens begjæring om å endre den offisielle skrivemåten fra -å- til -o-. Kommunen påklagde beslutningen og vant fram med dette i juni 2010. Det offisielle navnet er dermed Sonfjället.
Hans Fredrik Jacobsen

Studio- og konsertmusiker

Jacobsen har siden 80-tallet medvirket på en lang rekke plate- og CD-utgivelser med mange kjente artister, deriblant Knut Reiersrud, Secret Garden, Sissel Kyrkjebø, Ragnar Bjerkreim, Sondre Bratland, Annbjørg Lien, Henning Sommerro og Oslo Gospel Choir. Dessuten har han vært med mange av dem på turné som musiker. Jacobsen var blant annet med på å vinne Eurovision Song Contest i 1995 sammen med den suksessrike gruppen Secret Garden.
Jacobsen har også samarbeidet en del med Erik Bye og komponerte blant annet melodien til Erik Byes siste sang, «Drøm», som ble brukt i filmen Giganten, der Jacobsen også medvirket..
Som konsertmusiker har Jacobsen spilt og opptrådt på en rekke store kulturarrangementer i Norge, som Festspillene i Bergen, FINN, Olavsfestdagene, Festspillene i Elverum, Kirkefestspillene i Oslo, Kirkefestdagene i Norland, Jazzfestivalen i Kongsberg, Vossajazz, og Dølajazz, Kammermusikkfestivalen i Risør og Stavanger, samt turnert utenlands sammen med Kalenda Maya, Tone Hulbækmo, Secret Garden og andre artister. Han har også på oppdrag for Rikskonsertene spilt og opptrådt på skoler og barnehager.
Jacobsen og Hulbækmo var flere ganger på 90-tallet musikalske ledere av workshopen TALENT på Førde internasjonale folkemusikkfestival der det hvert år ble plukket ut ungdommer fra ulike kulturer over hele verden som ble satt sammen i en gruppe for å produsere en konsert i løpet av 2–3 dager.

Samarbeid med Tone Hulbækmo

I 1976 møtte Jacobsen Tone Hulbækmo, og de påbegynte et samarbeid som har fortsatt til dags dato. Duoen fikk etterhvert et gjennombrudd som førte til en rekke plateutgivelser og et par spellemannspriser. De var også programledere sammen i barne-TV-serien «Atte Katte Noa».
For tiden deler de stillingen Nordøsterdalmusiker, som er en interkommunal stilling i Nordøsterdalen (Tolga, Tynset, Os og Alvdal), spesielt rettet mot kor i regionen. Stillingen har hatt ansvaret for en rekke større og mindre oppsettinger i årenes løp, blant annet musikalen Uren, luren, himmelturen og konsertforestillingen Østafor sol og måne.

Soloalbum

I 1998 ga Jacobsen ut sitt første soloalbum, Jòl, som inneholder en rekke tradisjonelle julesanger. Han fulgte opp med Vind i 2003 og Trå dansen i 2013. Sistnevnte inneholder folkemusikk fra Jacobsens fødeby Risør, og viser inspirert av den, hvor han i tillegg til fløyter også spiller torader, saksofon og gitar.
Barry Callebaut

Barry Callebaut er blant verdens største kakaoprodusenter og -kvernerier, med en gjennomsnittlig årlig produksjon på 1,7 millioner tonn kakao.
Det ble opprettet i 1996 gjennom en sammenslåing av den belgiske sjokoladeprodusenten Callebaut og det franske selskapet Cacao Barry. Det har hovedkontor i Zürich i Sveits, og har virksomhet i over 30 land over hele verden. Det ble opprettet i sin nåværende form av Klaus Johann Jacobs.
Kundene inkluderer multinasjonale og nasjonale produsenter av forbrukermerkevarer og spesialistbrukere av sjokolade (sjokoladehåndverkere, konditorer, bakere og catering).
I tillegg til produksjon, driver selskapet forskning på sjokoladeoppskrifter: for eksempel, i de senere årene, har det lansert tannvennlig sjokolade, probiotisk sjokolade, sjokolade med høyt nivå av antioksidanter (selges under merkenavnet Acticoa), og «rebalansert» sjokolade, som har en forbedret ernæringsmessig profil. Disse forbedringene er basert på Callebauts innovasjonsstrategi: helse og velvære, opplevelse og nytelse og bekvemmelighet.

Produkter

Barry Callebaut tilbyr et bredt spekter av sjokolade, fyll, dekorasjoner og stoffer, såvel som andre kakao- og/eller nøttebaserte produkter for sjokolade, iskrem, kjeks, meieriprodukter og andre næringsmiddelbransjer. Standardserien deres er pakket som blokker, easymelts, dråper, perler eller pinner, eller i flytende form. Selskapet tilbyr også sjokoladeprodukter for å møte spesielle behov for håndverkerkunder, inkludert bakere, konditorer, hoteller, restauranter og selskapsmat.
Pseudochalcotheomima

Utseende

Middelsstore, glatte og blanke, mer eller mindre metallisk fargede gullbasser. De er vanligvis grønne, beina gjerne rødlige.

Utbredelse

Slekten er utbredt i Sørøst-Asia.
Rudolf Dassler

Biografi

I 1924 ble Rudi Dassler med i skoproduksjonen til sin to ar yngre bror, Adi. Sammen startet de selskapet Gebrüder Dassler Schuhfabrik (Brødrene Dasslers Skofabrikk). Under sommer-OL 1928 i Amsterdam hadde Brødrene Dasslers utstyrt er rekke utøvere med sine spesialsko. Dette la et fundament for selskapets internasjonale vekst, og de solgte rundt 200 000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.

1948 - Familiefeiden

Samarbeidet mellom brødrene var ikke godt, og i 1948 gikk de hver til sitt. Adi Dassler startet 18. august 1949, selskapet Adidas, og Rudi Dassler startet selskapet Ruda, som senere endret navn til Puma.
Stigmella salicis

Utseende

En liten (vingespenn 5-6,5 millimeter), brunlig møll. Hodet og kragen (fremste del av thorax) er kledt med oppstående, lysgule, hårlignende skjell, det forstørrede, innerste antenneleddet er hvitt. Kroppen og forvingen er gråbrune, uten noen påfallende glans. Forvingen har et, ofte utydelig, lyst tverrbånd. Bakvingen er lyst gråbrun.

Levevis

Larvene lever i bladene på selje (Salix caprea). Arten har to generasjoner hvert år i den sørlige delen av Norden, de voksne møllene flyr henholdsvis i mai-juni og i august. Lengst nord i utbredelsesområdet har den bare én generasjon hvert år.

Utbredelse

Arten er utbredt i det meste av Europa. I Norge er den utbredt over hele landet.
Rayman (videospill)

Spillet

Rayman er et siderullende plattformspill. Spillekarakteren er, som tittelen sier, Rayman, som må reise gjennom seks verdener («The Dream Forest», «Bånd Land», «Blue Mountains», «Picture City», «The Caves of Skops» og «Candy Château») for å frigjøre alle de innesperrede «Electoons». Disse er fanget i seks bur som er plassert et sted på hvert nivå.

Mottagelse

Rayman er særdeles anerkjent for den animerte 2D-grafikken, atmosfæren og lydsporene. Det har også fått ros, i tillegg til kritikk, for den høye vanskelighetsgraden. Spillet solgte 900 000 eksemplar på to år. Det er også det mest solgte PlayStation-spillet gjennom tidene i Storbritannia, med rundt 5 million solgte eksemplar, med Tomb Raider II og Gran Turismo etter seg.

Arv

Det opprinnelige Rayman er kjent for den ekstremt høye vanskelighetsgraden. Rayman ble fulgt opp av mange vellykkede oppfølgere. I 1999 kom Rayman 2: The Great Escape ut, etterfølgt av Rayman 3: Hoodlum Havoc i 2003, Rayman: Hoodlum's Revenge i 2005 og Rayman Origins i 2011. Flere spin-offs har også kommet ut, inkludert Rayman Arena og Raving Rabbids-serien.
Peter Norman

Historien bak bildet

Bildet av Peter Norman sammen med de afroamerikanske sprinterne Tommie Smith og John Carlos på seierspallen under OL i Mexico i 1968 er blant de mest kjente sportsfotografier. I likhet med Smith og Carlos bar Norman et merke på drakten til støtte for den amerikanske organisasjonen Olympic Project for Human Rights, et prosjekt for bevisstgjøring av afroamerikanske idrettsutøvere og bekjempelse av rasisme i idrett. Smith og Carlos markerte i tillegg sin protest mot rasisme ved å heve en hanskekledd knyttet hånd i luften og bøye hodet mens den amerikanske nasjonalsangen ble spilt. Hilsningen var kjent som symbolet for Black Power brukt av medlemmer eller sympatisører av den afroamerikanske borgerrettighetsgruppen Black Panthers. Hendelsen har siden blitt ikonisk kjent som Black Power-hilsenen under sommer-OL i 1968.
Før seremonien hadde Smith og Carlos allerede avtalt å bruke svarte hansker og hilse under medaljeutdelingen. Carlos hadde imidlertid glemt sine hansker. Det var Peter Norman som foreslo at de derfor skulle bruke hver sin hanske av det hanskeparet de hadde tilgjengelig.

Idrettskarrieren

Norman startet sin idrettskarriere for det lokale laget Collingwood Harriers, men tok sitt første mesterskap for Melbourne Harriers i 1960. Han tok utdanning som trener og lærer for gymnastiske fag, men fortsatte å løpe. Han tok sin første australske nasjonale tittel i 1966 og tok samme år bronsemedalje i Commonwealth Games i Jamaica. Norman ble nasjonal mester på 200 meter hvert år fram til 1971. I 1968 tok han sølv i OL i Mexico, og gull i Pacific Games i Tokyo i 1969.
I den australske kvalifiseringen for OL i München i 1972 kom Normann inn som nummer tre, og ble ikke tatt ut på det australske OL-laget. Straks etter dette sluttet han å konkurrere i internasjonale konkurranser. Han fortsatte imidlertid som amatør i Australia fram til 1985, da en skade satte stopper for løpingen. Han fortsatte engasjementet for idrett innen ulike idrettsorganisasjoner.

Annet

Peter Norman vokste opp i Frelsesarmeen, og var personlig kristen.
Oslo Camerata

Oslo Camerata (etablert 1998) er et kammerensemble med tidligere og nåværende studenter og lærere fra Barratt Due musikkinstitutt i Oslo, under ledelse av Stephan Barratt-Due, assistert av Truls Mørk. De har turnert Kanariøyene (1999), Spania med Soon-Mi Chung (2001, 2006), India med Arve Tellefsen (2005) og Brasil med Catharina Chen (2005).
Tidligere var navnet brukt på et mindre barokkensemble (1990).